Yfir 100 kúabúa eiga ekki fyrir rekstrarútgjöldum Gera má ráð fyrir að 100 - 120 kúabú í landinu , eða um 20% heildarframleiðslunnar , eigi í verulegum greiðsluvanda . Þessir bændur munu eiga í vandræðum með að fjármagna kaup á rekstrarvörum svo sem áburði og sáðvörum , en sá kostnaður gæti verið 400 - 500 milljónir króna á næstunni . Mikilvæg er að mjólkurframleiðsla dragist ekki saman , þar sem staðan á markaðnum er þannig að framboð og eftirspurn eru í jafnvægi . Þetta var meðal þess sem kom frá á fundi sem landbúnaðarráðherra boðaði til í dag þar sem sátu fulltrúar frá ráðuneytinu , bændum , formenn þingnefnda og fulltrúar viðskiptabankanna . Fram kom að sauðfjárbúin eru ekki jafn skuldsett og vandinn því ekki eins mikill þar . Þó megi gera ráð fyrir að einhverjir sauðfjárbændur muni eiga í erfiðleikum með að fjármagna áburðarkaup . Staða þeirra sem verst eru settir er þannig að úrræði banka og lánastofnana virðast ekki duga til áframhaldandi reksturs . Á fundinum var ákveðið að fulltrúar bankanna myndu á næstu dögum gera ráðuneytinu grein fyrir hvað þyrfti að gera svo hægt væri að flýta þessu ferli , þannig að hægt yrði að koma skuldamálum bænda í viðunandi farveg . Ákveðið var að Ingimar Jóhannsson frá sjávarútvegs - og landbúnaðarráðuneytinu myndi vinna að málinu með fulltrúum viðskiptabankanna . Þetta kemur fram í tilkynningu frá landbúnaðar - og sjávarútvegsráðuneytinu .